< MySQL

MySQL XAMPP

Szerző: Sallai András

Copyright © 2012, Sallai András

Licenc: CC BY-SA 4.0

Web: https://szit.hu

PhpMyAdmin

Jelszó beállítás a root számára

Az első dolgunk legyen, hogy adjunk meg a root számára jelszót!!!

SQL-ből:

SET PASSWORD FOR 'root'@'localhost' = PASSWORD( 'titok' )

phpMyAdmin felületen:

Jogok

Kiválasztom a root felhasználót Szerkesztés és adok neki jelszót.

Ügyeljünk arra, hogy alapértelmezetten két root felhasználó van. Az egyik a 127.0.0.1 IP cím alapján van engedélyezve, a másik pedig a „localhost” host név alapján. A phpMyAdmn a „localhost” alapján éri el az adatbázist, tehát az mindenképpen legyen beállítva.

Legyen azonosítás

Az első dolgunk legyen, hogy adjunk meg a root számára jelszót!!!

Szerkesszük a következő állományt:

c:\xampp\phpMyAdmin\config.inc.php

Az auth_type értéket állítsuk át config-ról cookie-ra:

//$cfg['Servers'][$i]['auth_type'] = 'config'; $cfg['Servers'][$i]['auth_type'] = 'cookie'; $cfg['Servers'][$i]['user'] = 'root'; $cfg['Servers'][$i]['password'] = ''; $cfg['Servers'][$i]['extension'] = 'mysql'; $cfg['Servers'][$i]['AllowNoPassword'] = true;

Az utolsó sor szabályozza, hogy ha egy felhasználónak nincs jelszava, akkor bejelentkezhessen-e vagy nem. Ha „false” értékre állítjuk, akkor jelszó nélkül nem tudunk bejelentkezni.

Legyen elérhető távolról

Ezt az Apache konfigurációs állományában kell beállítani.

Szerkesztem az alábbi állományt:

c:\xampp\apache\conf\extra\httpd-xampp.conf

Az állomány végén megkeresem ezeket a sorokat és kiveszem belőle a phpmyadmin-t:

# Close XAMPP sites here <LocationMatch "^/(?i:(?:xampp|licenses|webalizer|server-status|server-info))">

Ezek után keressük meg a phpMyAdminra vonatkozó külön részt és szúrjunk be egy „Allow From all” sort:

Alias /phpmyadmin "/xampp/phpMyAdmin/" <Directory "/xampp/phpMyAdmin"> AllowOverride AuthConfig Allow from all </Directory>

Az apache újraindítása után ez működik.

Elérés

Ahol telepítve van az XAMPP:

http://localhost/phpmyadmin/

Távoli géről:

http://192.168.16.20/phpmyadmin/

Feltételezve, hogy annak a gépnek ez az IP címe, amit a mintában megadtunk.

! Ha phpmyadmin felületen érjük el a MySQL adatbázist, akkor a felhasználót "localhost" hostal kell felvenni.
A "%" host csak a távoli elérést teszi lehetővé, például SQuirreL SQL client !

A phpMyAdminban a felhasználók felvételénél a következőket látjuk többek között:

Adatbázis a felhasználó számára

Nincs

Azonos nevű adatbázis létrehozása, és az összes jog engedélyezése

Az összes jog engedélyezése karakterhelyettesítős néven (username\_%)

Ez utóbbi azt jeleni, minden adatbázis, amely a felhasználó nevével kezdődik, egy alulvonással folytatódik és utána bármi van. Ez az ajánlott beállítás, ha több adatbázist is létre kell hoznia a felhasználónak.

MySQL SSL

SSL-re akkor van szükség, ha távolról szeretnénk elérni a MySQL adatbázist. Ha már távol van akkor van egy kinevezett szerver, ez pedig legyen Linux. Ennek leírását megtalálod a itt